b"\n_START_ARTICLE_\nMarkitantas\n_START_PARAGRAPH_\nMarkitantas (vok Marketender, i\xc5\xa1 it. mercatante 'prekybininkas')\xc2\xa0\xe2\x80\x93 smulkus civilis prekybininkas, lyd\xc4\x97dav\xc4\x99s kariuomen\xc4\x99 \xc5\xbeygiuose. Markitantai egzistavo iki XX a. prad\xc5\xbeios._NEWLINE_Markitantai buvo labai svarb\xc5\xabs atsiradus reguliariajai kariuomenei, bet dar nesusiformavus kariuomen\xc4\x97s apr\xc5\xabpinimo sistemai (XVIII a.). Jie tiekdavo kareiviams \xc4\xafvairius buitinius ir kt. reikmenis. Markitantai paprastai b\xc5\xabdavo vieninteliai nekarini\xc5\xb3 preki\xc5\xb3 tiek\xc4\x97jai, jie pardavin\xc4\x97davo tabak\xc4\x85, kav\xc4\x85, cukr\xc5\xb3 ir kt._NEWLINE__NEWLINE_Prekybinei veiklai markitantai tur\xc4\x97davo gauti leidim\xc4\x85 i\xc5\xa1 dalinio vado. Markitantai savo krautuv\xc4\x97les \xc4\xafrengdavo kariuomen\xc4\x97s post\xc5\xb3 teritorijoje ar i\xc5\xa1kart u\xc5\xbe gynybos linij\xc5\xb3._NEWLINE_Markitant\xc5\xb3 veikl\xc4\x85 reguliavo kariniai statutai._NEWLINE_Markitan\xc4\x8di\xc5\xb3 pavadinimu da\xc5\xbenai dengdavosi dalinius lydin\xc4\x8dios prostitut\xc4\x97s.\n_START_SECTION_\nMarkitantai dabar\n_START_PARAGRAPH_\n\xc5\xa0iais laikais markitantais da\xc5\xbenai vadina \xc5\xbemones, pardavin\xc4\x97jan\xc4\x8dius reikmenis (uniformas ir kt.) karo istorijos rekonstruktoriams (reenactors). Rengini\xc5\xb3 metu jie da\xc5\xbenai \xc4\xafrengia markitant\xc5\xb3 palapines, ir tada markitant\xc5\xb3 veikla tampa neatskiriama renginio dalimi."